kardosdrur/scandi-wiki huggingface dataset:
Real Heroes: Firefighter

Real Heroes: Firefighter er et first-person shooter-spil til Nintendo Wii, der er udviklet af Epicenter Studios og udgivet af Conspiracy Entertainment. En Nintendo 3DS-version (Real Heroes: Firefighter 3D) blev udgivet den 12. september 2012 af Zordix og en Windows-version (på Steam) blev udgivet den 14. marts 2017 af Flying Tiger Entertainment Inc.

I spillet skal man være brandmand, og i den forbindelse gennemføre en række vilde og farlige missioner. For eksempel opstår der en brand i et fabriksområde og en anden gang i en ødelagt bro, der er udsat for at kollapse når som helst.

Computerspil fra 2009
First-person shooter
Nintendo-spil
Innvikfjorden

Innvikfjorden er en del af  fjorden Nordfjord i Stryn kommune i Vestland fylke i Norge. Den har en længde på cirka 4,5 kilometer og er en fortsættelse af Utvikfjorden. Fjorden starter mellem Ulvedal i nord og Utvik i syd og går forbi Innvik, som den er opkaldt efter. Ved Hildeneset fortsætter fjorden som Faleidfjorden.

Fylkesvej 60 går langs østsiden af fjorden, mens fylkesvej 698 går på vestsiden.

Kilder og henvisninger

Fjorde i Vestland
Stryn
Faleidfjorden

Faleidfjorden er en del af fjorden Nordfjord mellem Innvikfjorden og Strynebukta i Stryn kommune i Vestland fylke i Norge. Fjorden strækker sig 6,5 kilometer fra vest til øst. Faleidfjorden har indløb nord for Innvikfjorden mellem Hildeneset nord for Innvik og Dokset i vest.  Bebyggelserne Faleide, som fjorden er opkaldt efter, og Svarstad ligger på nordsiden af fjorden. Ved Lunde går Strynebugten 2 kilometer nordover til landsbyen Stryn.

Fylkesvej 60 går langs sydsiden af fjorden, og rigsvej 15 langs nordsiden. Fra Faleide forlader rigsvejen fjorden mod nord, mens fylkesvej 698 fortsætter vestover.

Der foreligger planer om bro over fjorden som en del af at gøre Europavej E39 færgefri.

Kilder og henvisninger

Fjorde i Vestland
Stryn
Hjelledøla

Hjelledøla er en elv i Stryn kommune i Sogn og Fjordane fylke i Norge. Den er en del af Strynevassdraget og dannes ved sammenløbet af Skjerdingsdøla og Videdøla, og løber derfra mod vest gennem Hjelledalen til udmundingen i Oppstrynsvatnet ved Hjelle. Hjelledøla er 8,1 kilometer lang ( medregnet Videdøla), og har et afvandingsområde på . Middelvandføringen ved mundingen er .

Strynevassdraget blev beskyttet mod kraftudbygning i Verneplan IV for vassdrag i 1993.

Kilder og henvisninger

 NVE Atlas 3.0

Sogn og Fjordane
Stryn
Angelo Hjort

Angelo Hjort (Johannes Angelo Reinholdt Jørgensen (senere Johannes Angelo Ring), født 11. april 1921 i København, død 20. juli 1997 i Nakskov) var en dansk billedkunstner og forfatter.

Angelo Hjort romandebuterede i 1956 med Jeg er ikke bange, hvorefter han i en årrække sejlede som hovmester, inden han fortsatte ad forfattervejen.

Angelo Hjort modtog en række præmier, stipendier og legater.

Som billedkunstner brugte han navnet Johannes A. Ring.

I 1958 blev han gift med Lise Ring; sammen fik de datteren Katrine Ring.

Angelo Hjort er begravet på Assistens Kirkegård.

Eksterne henvisninger 
 Angelo Hjort i Den Store Danske
 
 
 
 

Romanforfattere fra Danmark
Mandlige forfattere i det 20. århundrede
Æbelholt-stenen

Æbelholt-stenen (også kendt som Æbelholt-alfabetstenen) er et stenfragment med runer, fundet i Æbelholt Klosterruin i 1938. Stenen har indskriften fuþork- og det antages at resten af futharken også har været ristet ind.

Kilder 
 Æbelholt-stenen i Danske Runeindskrifter 

Runesten i Danmark
Alexander Oscar

Alexander Oscar (født 5. august 1998) er en dansk sanger og sangskriver fra Skejby, der har hittet med "Number", der udkom i begyndelsen af 2018. Singlen var i A-rotation på P3 og har været et af de mest spillede på radio og streaming i Danmark. Alexander fik sin første pladekontrakt som 14 årig. Hans debutalbum, "Highs & Lows", udkom 18. januar 2019 hos det internationale pladeselskab Sony Music. 10 juni 2019 rundede han 70 millioner streams på tværs af platforme.

International bevågenhed 

Efter sin koncert på Spot Festival i maj 2018 fik han stor ros og blev beskrevet som "et talent med kurs med den internationale scene".

Lokal Succes 

"Number" lå nummer ét på den lokale Radio Airplay og har efterfølgende ligget i top 50 i 37 uger. I august gik "Number" guld i Danmark.Derudover lå den nummer ét på den danske Shazam liste i flere uger. Den efterfølgende single "Coffee Table" er også blevet taget godt imod og lå 17. oktober nummer fem på Radio Airplay-listen i Danmark.

"Bands Of Tomorrow" beskriver singlen som et "melodisk, ørehængende og gennemført popnummer".

I oktober 2018 indgik han en international publishing-aftale med Sony Atv i Stockholm.

Midem Festival 2019 

Som en af 11 kunstnere blev Alexander Oscar blandt 900 ansøgere udvalgt til at optræde på dette års Midem Festival.

Debutalbummet: Highs & Lows 

18. januar 2019 udkom Alexander Oscars debutalbum, der bød på singlen "Complicated" med den svenske sangerinde Svea.  15. juni 2019 var albummet streamet mere end 37,5 millioner gange (Spotify).

"Complicated" sluttede året som den 34# mest streamede sang i Danmark på total listen for 2019.

"Number" sluttede som Nr 57# på den samme liste for årets mest streamede sange i 2018.

Features

Music videos

Filmografi og TV 

2021 Unteruns - RTL - Bad intentions + January

2021 Nytårsshowet TV2

2020 Juleshowet TV2

2020 God Morgen Danmark, Need To know w. Svea

2020 God Morgen Danmark, Bad Intentions + Number

2020 God Aften Danmark, Bad Intentions + Complicated

2019 Club Awards, Tv2 Zulu "Årets nye navn"

2019 Vild Med Dans, Someone Else

2019 God Morgen Danmark, Someone Else

2019 X Factor (TV2) with SVEA "Complicated"

2019 Rainbow Awards, Tv2 Zulu 

2019 God Morgen Danmark, "Complicated"

2018 God Morgen Danmark, "Coffee Table"

2018 Danmark Har Talent (TV2) "Number"

2018 Live (DR1) "Number"

Awards and nominations

Kilder og henvisninger 

Sangere fra Danmark
Gutterne på kutterne

Gutterne på kutterne er en dansk tv-serie der skildrer livet blandt de unge fiskere og deres familier ved fiskerlejet Thorup Strand i Jammerbugt Kommune.
I foråret og sommeren 2014 startede Metronome Productions de første optagelser til serien, og første afsnit havde premiere 28. maj 2015 på TV 2. 

I efteråret 2018 blev fjerde sæson sendt, hvor de seks afsnit i gennemsnit havde over 500.000 seere. 30. oktober 2019 blev det første af syv afsnit i sæson fem sendt. Det samlede antal afsnit er nu 32.

Medvirkende 
Fiskere
 Bo “Nugga” Olsen (bror til Jesper)
 Jesper “Gullen” Olsen (bror til Bo)
 Jan “Talis” Olsen (bror til Jonny)
 Jonny “Gniske” Olsen (bror til Jan)
 Kristian “Swahili” Nielsen
 Nikolaj “Bjerre” Bjerre
 René Schonert Michaelsen
 Benjamin Yssing

Øvrige
 Thomas Højrup (formand for Thorupstrand Kystfiskerlaug)
 Lisbeth Olsen (søster til Bo og Jesper)
 Linda Frederiksen (Kristians hustru)
 Kasia Madsen (Jespers ex-kæreste)
 Kimi Dyring ( Mor til Jonnys barn )
 Lene Olsen (søster til Jonny og Jan)

Referencer

Eksterne henvisninger 
 Gutterne på kutterne  hos TV 2 Play
 Gutterne på kutternes profil hos Facebook
Gutterne på Kutterne hos Thorupstrand Røgeri

TV 2-serier
Tv-serier fra Danmark
Danske tv-serier fra 2010'erne
Jammerbugt Kommune
Etableret i 2015
Fiskeri
Kim Larsen (flertydig)

Kim Larsen (1945-2018) var en dansk musiker.

Kim Larsen kan også referere til flere andre personer:
 Kim Larsen (fodboldspiller) (født 1976) – norsk fodboldspiller
 Kim Guldstrand Larsen (født 1957) – dansk professor
Morten Christensen

Morten Christensen (født 15. juni 1965 i København) er en dansk tidligere tennisspiller. 

Morten Christensen spillede i årene 1986-95 på det danske Davis Cup-hold og repræsenterede Danmark ved OL i Seoul i 1988, hvor han dog blev slået ud i første runde af turneringen af Slobodan Živojinović. I double nåede han kvartfinalen med Michael Tauson efter to sejre. De tabte til de senere vindere Flach/Seguso fra USA.  

I Davis Cup-sammenhæng besejrede han i single østrigeren Thomas Muster (nr. 62) i forbindelse med Danmarks 3-2 sejr over Østrig. I 1988 vandt han over Emilio Sánchez (nr. 17) i fem sæt, da Danmark vandt 3-2 over Spanien.  

Morten Christensens højeste placering i single på ATP-ranglisten var en plads som nr. 250, som han opnåede den 18. april 1988. I double opnåede han en placering som nr. 104 den 25. august 1986.

Grand slam: Christensen var med ved US Open i double i 1986 og French Open i double i 1987. Han tabte begge gange i 1. runde. 

Christensens bedste resultater i double var en semifinale med Tauson ved ATP-turneringen Båstad i 1986. I 1987 vandt han en Challenger-turnering med Lars-Anders Wahlgren og året efter vandt han én med Tauson og én med Steve Guy.

Referencer

Eksterne henvisninger 

Tennisspillere fra Danmark
Olympiske tennisspillere fra Danmark
Stryneelva

Stryneelva, også kaldt Strynselva, er en elv i Stryn kommune , Vestland fylke i Norge. Den er hovedelven i Strynevassdraget, og starter ved udløbet fra Oppstrynsvatnet, og munder ud i Strynebukta i Nordfjord ved kommunecenteret Stryn centrum. Stryneelva er  lang ( regnet fra fjerneste kilde ved Raudeggbræen), og har et afvandingsområde på . Middelvandføringen ved mundingen er .

Elven er en lakseelv.

Strynevassdraget 
Vassdraget over Oppstrynsvatnet er vidt forgrenet og har sine kilder ved vandskellet mellem Østlandet og Vestlandet. Nedbørområdet omfatter Strynefjellet og den nordvestlige del af Jostedalsbreen. Listen herunder viser de største elve i vassdraget. Hver linje indeholder elvens navn og hvor den munder ud. Bifloder er indrykket i forhold til hovedelven.
 Stryneelva – i Strynebukta fra øst, ved Stryn
 Glomsdøla – i Oppstrynsvatnet fra nord, 1 km vest for Hjelle
 Hjelledøla – i Oppstrynsvatnet fra øst, ved Hjelle
 Sunndøla – 3 km øst for Hjelle, fra syd
 Tverrelva – 5 km syd for Videsæter, fra øst
 Videdøla – 1 km vest for Videsæter, fra øst
 Skjerdingsdøla – 1 km vest for Videsæter, fra nord
 Grasdøla – 2 km nord for Videsæter, fra nordøst
 Erdalselva – i Oppstrynsvatnet fra syd, ved Erdal
 Vesledalselva – 7 km sydøst for Erdal, fra øst

Beskyttelse 
Strynevassdraget blev beskyttet mod kraftudbygning i Verneplan IV for vassdrag i 1993.

Kilder og henvisninger 

 NVE Atlas 3.0
 nordfjord.no  om Stryneelva

Vandløb i Vestland
Stryn
Strynevassdraget
Fredede fortidsminder i Bornholms Regionskommune (G-K)

Denne liste over fredede fortidsminder i Bornholms Regionskommune viser alle fredede fortidsminder i Bornholms Regionskommune med begyndelsesbogstaverne fra G-K. Resten af listen: A-F, L-R, S-Å

Listen bygger på data fra Kulturarvsstyrelsen.

|}

Se også 
 Fredede fortidsminder i Bornholms Regionskommune (O-Å)
 Fredede bygninger i Bornholms Regionskommune

Kilder og eksterne henvisninger 
 Kommuneatlas Bornholm.

Bornholms Regionskommune
Bornholms Regionskommune
WikiProjekt Wiki Loves Monuments
Det er morgen

"Det er morgen" er en sang fra den danske poprock-gruppe Bifrost, skrevet af Tom Lundén fra gruppen. Sangen udgjorde den ene side af gruppens fjerde single fra 1979; på den anden side var "Billen", skrevet af Annapurna. Begge sangene var med på albummet Læn Dem ikke ud fra samme år. Singlen udkom på CBS Records. 

"Det er morgen" var et af Bifrosts største hits og kom med på gruppens første opsamlingsalbum, Bifrost's bedste (1981) og det delvise opsamlingsalbum Hjerte til salg (1997) samt en række opsamlingsalbum med forskellige kunstnere. Sangen er en del af lydsporet til filmen Dan-Dream (2017).

Musikere 
Gruppens besætning på Læn Dem ikke ud, hvorfra sangen stammer, var følgende:
 Ida Klemann
 Annapurna
 Asger Skjold
 Mogens Fischer
 John Teglgaard
 Mikael Miller 
 Torben Andersen
 Tom Lundén

Referencer 

Singler fra 1979
Bifrost-sange
Brødrene A. & O. Johansen

Brødrene A. & O. Johansen er en dansk byggevaregrossist med hovedsæde i Albertslund.
Virksomheden kontrolleres af det schweiziske firma Evoleska Holding AG.
Det schweiziske firma er ejet af selskabet Avenir Invest ApS der igen ejes af Niels A. Johansen og Lili Johansen.

Henvisninger 

Grossistvirksomheder i Danmark
Danske virksomheder etableret i 1940
Joel Andersson

Joel Andersson (født 11. november 1996 i Göteborg) er en svensk fodboldspiller, der er forsvarsspiller i FC Midtjylland.

Referencer

Eksterne henvisninger 

Fodboldspillere fra Sverige
Fodboldspillere fra FC Midtjylland
Personer fra Göteborg
Safe operating area

For effekthalvlederkomponenter (såsom (effekt) bipolar transistor, effekt MOSFET, thyristor eller IGBT), defineres safe operating area (SOA, sikkert driftsområde) hvor spænding og strøm betingelser forventes at kunne fungere uden selvdestruktion.

SOA bliver typisk præsenteret i transistor datablade som en kurve med VCE (kollektor-emitter spænding) på førstekoordinaten og ICE (kollektor-emitter strømmen) på andenkoordinaten; her refererer det sikre område (SOA) til området under kurven. Er der kun en SOA-kurve er det typisk for vedvarende Vce og Ice. SOA-specifikationen kombinerer de forskellige komponent begrænsninger — maksimal spænding, strøm, effekt, chip-temperatur, secondary breakdown — i én kurve, hvilket simplificerer design af beskyttelseskredsløb.

Ofte vises også separate SOA-kurver for forskellige pulsbredder (1 ms pulser, 10 ms pulser, osv.).

Secondary breakdown
Secondary breakdown er en fejltilstand i bipolare effekttransistorer. Årsagen er større eller mindre følsomhed overfor forbedret ledningsevne for højere temperaturer i selve NPN-området eller PNP-området. I en effekttransistor med stort basisemitterareal og for visse betingelser af Ice og Vce over en vis tærskel, vil strømmen koncentrere sig i små områder kaldet hotspots i basisemitterarealet. Dette forårsager lokal opvarmning som er højere end den maksimale chiptemperatur, hvilket typisk forårsager kortslutning mellem kollektor og emitter. Dette leder ofte til destruktion af transistoren. Secondary breakdown kan både forekomme ved forward og reverse basisstyring. 
Undtagen ved lave kollektor-emitter spændinger, begrænser secondary breakdown kollektorstrømmen mere end for fast effekt for enheden. 

Der findes bipolare effekttransistorer som fx ring-emitter transistorer (RET), multi-emitter transistorer (MET), perforeret-emitter transistorer, large area parallel transistorer (LAPT) og emitter ballast transistorer (EBT), der har væsentlig forbedret secondary breakdown. Large area parallel transistorer bliver bl.a. produceret af det japanske firma Sanken. Af meget kendte Hi-Fi transistorer med forbedret secondary breakdown er der fx: 2SC2922, 2SA1216 og 2SC3519, 2SA1386.

Her er et par eksempler på bipolare transistorer, som har ringe secondary breakdown: MJ802 og MJ4502. Allerede ved 25V haves secondary breakdown-knækket, hvilket betyder, at transistoren MJ802, der kan tåles en afsat effekt på 200W når Vce=<25V, fx kun kan tåle en afsat effekt på ca. 50W ved 50Vce (aflæst fra datablad). Andre eksempler på transistorer med ringe secondary breakdown er NPN: BD435, BD437, BD439, BD441 - og PNP: BD436, BD438, BD440, BD442. Allerede ved Vce>20Vce sætter secondary breakdown ind.

Kilder/referencer

 H. A. Schafft, J. C. French, Secondary Breakdown in Transistors, IRE Trans. Electron Devices ED-9, 129-136 (1962). online 
 Michaël Bairanzade, Understanding Power Transistors Breakdown Parameters, OnSemi application node AN1628/D online
 Apex technical document on operating power opamps within SOA

Effektelektronik
Elektroniske komponenter
Lamba (Shetland)

Lamba er en ubeboet ø i Yell Sound på Shetlandsøerne. Den ligger  nord for indløbet til Sullom Voefjorden. Højeste punkt er 35 meter over havet, og den har et areal på 43 hektar. Øens fremherskende karakteristika er et 27 meter højt fyr der markerer indsejlingen til Sullom Voe.

Der er også steder med samme navn på Færøerne (bygden Lamba) og øen Lambay nord for Dublin i Irland.

Kilder og henvisninger 

Øer i Shetlandsøerne
Naga

Naga kan henvise til:

 Naga (mytologi) - mytologiske væsner i hinduismen
 Nagafolket - et folkeslag i grænseområdet mellem Indien og Burma
 Naga (Marvel) - en skurk i Marvel-universet
 Naga, en race i Warcraft-spillet
Chris Lytle

Chris Scott Lytle (født den 18. august 1974) er en pensioneret amerikansk MMA-udøver, bokser og en veteran i Ultimate Fighting Championship (UFC). Lytle medvirkede som weltervægter i The Ultimative Fighter 4: Comeback. Han er nok bedst kendt for at konkurrere i UFC, hvor han opnåede en rekordliste på 10-10. Lytle har også kæmpet i WEC, Pancrase og Cage Rage Championships. Han er tidligere Cage Rage World-weltervægtmester. I Lytles MMA og boksekarriere er han  aldrig blevet slået ud eller submitted, selv om han tabte i en MMA-kamp via TKO på grund af en flænge.
 Privatliv 
Lytle er i øjeblikket bosat i New Palestina, Indiana og er gift med Kristin og har fire børn.<span data-segmentid="260" class="cx-segment" id="cxmwbA" data-source="mwbA" data-cx-state="mt" data-cx-mt-provider="Yandex">

Mesterskaber og meritter

MMA-karriere 
 Ultimate Fighting Championship
 Første kæmper, der vandt Fight, Submission og Knockout of the Night bonuspriserne
 Fight of the Night (6 gange)
 Knockout of the Night (1 gang)
 Submission of the Night (3 gange)
 Ultimate Fighter 4 (Finalist)
 Cage Rage
 Cage Rage World Welterweight Championship (1 gang)
 Sherdog
 2010 All-Violence First Team

Boksning 
 Indiana Boxing Association
 Indiana Boxing Association Light Heavyweight Title (One time)
 2 succesfulde titelforsvar

Referencer

Eksterne henvisninger 

MMA-udøvere fra USA
Cort Adelers Gade

Cort Adelers Gade er en gade i Indre By i København, der går fra Holbergsgade til Havnegade. Gaden er hovedsageligt bebygget med etageejendomme. Den er opkaldt efter generaladmiral Cort Adeler (1622-1675)

Historie og bebyggelse 

Gaden ligger i kvarteret Gammelholm. Området var indtil 1859 en del af Orlogsværftet men blev derefter bebygget med etageejendomme i 1860'erne og 1870'erne. I den forbindelse blev der anlagt ni nye gader, der overvejende blev opkaldt efter søhelte og teaterpersoner. Cort Adelers Gade blev således opkaldt efter generaladmiral Cort Adeler (1622-1675) i 1870. Han havde som yngre været i nederlandske og veneziansk krigstjeneste. Under et søslag mellem venezianerne og tyrkerne bordede han det tyrkiske admiralskib med sine folk og dræbte personligt den fjendtlige flådechef.

Gammelholm blev tæt bebygget fra starten. Gaderne så godt nok pæne ud med mange dekorerede facader, men i gårdene bag dem blev der bygget mange baghuse, sidehuse, skure og værksteder. Efter den tabte 2. Slesvigske Krig i 1864 havde staten brug for penge, og pladsen skulle derfor udnyttes. Først et århundrede senere begyndte man at sanere og skabe fælles gårdanlæg. I karreen Havnegade / Cort Adelers Gade / Herluf Trolles Gade stod Charlotte Skibsted for det i 1990. Gårdanlægget blev præmieret af Københavns Kommune i 1991.

Et særligt kendetegn ved gaden er, at alle gadehjørnerne ved Holbergsgade og Havnegade er afrundede. Det er ellers ikke så almindeligt i Indre By. Et par af dem er desuden dekoreret særligt iøjnefaldende. Cort Adelers Gade 9 / Havnegade 43 fra 1872 har således hvidt indrammede vinduer og flere hvide lisener på den ellers murstensrøde facade. På de mellemliggende ejendomme er udsmykningen mere behersket. På nr. 5-7 fra 1872 og nr. 10 fra 1875 ses dog flere pilastre. Nr. 3 fra 1873 gør sig til gengæld bemærket med sin lysegule facade.

Beboere 
Forfatteren og sceneinstruktøren på det nærliggende Det Kongelige Teater, H.P. Holst, boede i nr. 7 fra 1887 til 1893. Politikeren J. C. Christensen boede i nr. 12 fra 1905 til 1908, hvor han var konseilpræsident (statsminister). Redaktøren Anker Kirkeby boede i samme ejendom fra 1905 til 1910.

Litteratur 
 København før og nu - og aldrig, bind 2 Gammelholm og Frederiksholm af Steffen Linvald. Forlaget Palle Fogtdal, 1987.

Eksterne henvisninger

Noter 

Gader i Indre By (København)
Gammelholm
Fodbold i Spanien 2017-18

2017-18-sæson var den 116. sæson med turneringsfodbold i Spanien.

Op- og nedrykning

Pre-sæson

Herrefodbold

Ligasæson

La Liga

Segunda División

Promotion play-offs

Segunda División B

Gruppevindernes playoff

Pokalturneringer

Copa del Rey

Supercopa de España

Første kamp

Returkamp

Copa Federación de España 

|}

Kvindefodbold

Ligasæson

Primera División

Pokalturneringer

Copa de la Reina

Referencer

Eksterne henvisninger 
 La Liga 
 Royal Spanish Football Federation 

Fodbold i Spanien efter sæson
Fodboldsæson 2017-18
Shine4

Shine4 var en sydafrikansk musikgruppe, der blev dannet i januar 2001. Nogle af deres kendte sange var "Mama I Want a Man", "Perfect World" og "Ramaja" (oprindeligt af Glenys Lynne). De har også sunget sammen med Nicholis Louw (Net die een vir my).

Efter syv år og tre albums meddelte Shine 4 i 2008, at de ville opløses. For at afslutte deres karriere udgav de et samlingsalbum af deres største hits med titlen See Your Weather (Greatest Hits).

Gruppen bestod af fire unge kvinder, nemlig: Desirèe Underwood, Jill Middlekop, Marlese Kapp og Liesl Kriel.

Diskografi

Studiealbum 
 2001: Begin
 2005: Perfekte wêreld
 2007: So elektries

Opsamlingsalbum 
 2008: Grootste hits (sien jou weer)
 2010: Perfekte wêreld / so elektries 2CD

DVD's 
 2007: Shine 4 - Die Grootste Treffers (DVD)

Referencer

Eksterne henvisninger 
 

Musikgrupper fra Sydafrika
Musikgrupper fra 2001
Ophørt i 2008
Amanda Holden

Amanda Holden (født 16. februar 1971) er en engelsk tv-præsentator, skuespillerinde og sanger. Hun har været dommer på ITV's Britains Got Talent siden showet startede i 2007.

Eksterne henvisninger 
 

Tv-værter fra Storbritannien
Skuespillere fra Storbritannien
Agrafi

Agrafi er en erhvervet svækkelse af skriveevnen. Der skelnes mellem en perifer og central type.

Ved central agrafi er de sproglige egenskaber ramt såsom stavning, hvorimod en perifer agrafi påvirker ikke-sproglige egenskaber som perception og motorik.

Sygdomme
Talinaceae

Talinaceae er en familie af to slægter og 28 arter i Nellike-ordenen omfattende buske, slyngplanter og urter, hjemmehørende i Mellemamerika, Sydamerika og Afrika inkl. Madagascar.

Se også
 Talinum fruticosum

Referencer

Nellike-ordenen
They Shall Not Grow Old

They Shall Not Grow Old er en dokumentarfilm skabt af Peter Jackson (kendt for Ringenes Herre).
Filmen, som havde premiere i London 16. oktober 2018, fortæller om engelske soldater på Vestfronten i 1. Verdenskrig 1914 - 1918.

Filmen er lavet ud fra de gamle sort-hvide filmoptagelser, rekonstrueret med farve og lyd, så de nu virker sammenlignelige med nutidig filmteknik.

Filmen betegnes som noget ganske særligt, og den har fået meget flotte anmeldelser.

Filmens titel er med en lille ændring hentet fra digtet "For the Fallen" (Til de faldne) af Laurence Binyon. Digtets 4. vers starter: They shall grow not old, as we that are left grow old.

Referencer

Kilder og eksterne henvisninger 
 Omtale på det engelske websted "14-18 NOW" (1418now.org.uk), som markerer 100 året for 'Den store krig'.
 

Dokumentarfilm
Film fra 2018
Film fra New Zealand
Historiske film
Anti-krigsfilm
Dokumentarfilm fra Storbritannien
Krigsfilm fra Storbritannien
Jamal Khashoggi

Jamal Ahmad Khashoggi ( ; født 13. oktober 1958, død 2. oktober 2018 i Istanbul) var en saudiarabisk journalist og tidligere redaktør for nyhedskanalen Al-Arab News Channel. Han har været stærkt kritisk over for det siddende regime i Saudi-Arabien og forlod i 2017 landet efter at hans konto på Twitter blev spærret.

I begyndelsen af oktober 2018 forsvandt Khashoggi i Tyrkiet, og tyrkiske myndigheder mistænkte at han var blevet bortført eller dræbt i forbindelse med et besøg på det saudiarabiske konsulat i Istanbul.

Referencer

Eksterne henvisninger 

 
 
 
 Barnebarn af kongens læge og ven af en ung bin Laden: Her er historien om Jamal Khashoggi

Journalister fra Saudi-Arabien
Personer der er blevet myrdet
Magnús Scheving

Magnús Örn Eyjólfsson Scheving (født 10. november 1964) er en islandsk skuespiller og komiker.

Kilder

Eksterne henvisninger

 

Personer fra Borgarnes
Skuespillere fra Island